Tri osobe teško stradale u izlijetanju traktora s ceste

Tri su osobe teško stradale u izlijetanju traktora s ceste u Zagorju i Slavoniji.

Kako u subotu javlja policija, jedna se nesreća dogodila jučer oko 10.45 sati u Stubičkim Toplicama. Vozač (75) s putnikom (59) u zavoju na nizbrdici izgubio je nadzor nad poljoprivrednim traktorom kojem je bila pridodana prikolica domaće izrade.

Izletio je izvan kolnika te se traktor nastavio nekontrolirano kretati udarivši u drvo u šumi koja se nalazi uz kolnik. Vozilom hitne pomoći prevezeni su u bolnicu u Zabok gdje su im utvrđene teške tjelesne ozlijede.

Dan ranije, u četvrtak oko 11.30 sati, u poljskom predjelu u blizini jezera Grabovo kod Tompojevaca blizu Vukovara, vozač (67) se kretao poljskim putem traktorom bez registarskih oznaka s priključenim radnim strojem iz smjera Negoslavaca u smjeru Čakovaca.

U jednom je trenutku izgubio nadzor nad vozilom i sletio u odvodni kanal. U bolnici u Vukovaru konstatirane su mu teške tjelesne ozljede te je odmah prevezen na daljnje liječenje u KBC Osijek, rekli su u Policijskoj upravi.

Objava Tri osobe teško stradale u izlijetanju traktora s ceste pojavila se prvi puta na Danica.hr.