Pijani motorist na nogostupu naletio na čovjeka koji je šetao psa

Pijani motociklist naletio je na nogostupu na čovjeka koji je izveo psa u šetnju i teško ga ozlijedio.

Kako navodi policija, oko 20.50 sati u Stubičkim Toplicama došlo je do prometne nesreće u kojoj su dvije osobe ozlijeđene.

Motociklist (49) vozio se iz smjera Donje Stubice u smjeru Oroslavja pod utjecajem alkohola od 1,52 promila.

Nesreća se dogodila u četvrtak navečer / Foto: Facebook

“Motocikl u kretanju nije držao uz desni rub kolnika, te je na ravnom cestovnom potezu motociklom prešao na nogostup. U tom trenutku nogostupom se kretao 73-godišnjak te je došlo do udara prednjeg djela motocikla u tijelo pješaka, a potom i u betonsku ogradu.

Vozač motocikla i pješak prevezeni su u Opću bolnicu Zabok, gdje su motociklistu utvrđene lakše tjelesne ozlijede, a 73-godišnjem pješaku teške tjelesne ozlijede”, rekli su u Policijskoj upravi.

Protiv motocklista slijedi kaznena prijava za izazivanje teške prometne nesreće pod utjecajem alkohola.

Objava Pijani motorist na nogostupu naletio na čovjeka koji je šetao psa pojavila se prvi puta na Danica.hr.